איגוד קציני בטיחות - לקסוס משיקה בישראל את הדגם החדש של מכונית הסלון הספורטיבית - NEW GS
דף הבית >> ארכיוני האתר >> ארכיון (המשך 3) >> לקסוס משיקה בישראל את הדגם החדש של מכונית הסלון הספורטיבית - NEW GS
לקסוס תחל ביום חמישי הקרוב (1.3) בשיווק ה- NEW GS, מכונית הסלון הספורטיבית החדשה. הדגם הראשון שיוצג בישראל, אף לפני הצגתו הרשמית באירופה, הוא גרסת הבנזין המצוידת במנוע 2.5 ליטר. בחודש מאי הקרוב תגיע לארץ הגרסה ההיברידית GS450h.
ה- NEW GS, המשווקת בחו"ל תחת השם GS250, מצוידת במנוע V6 בנפח 2.5 ליטר, עם מערכת הזרקת דלק ישירה D-4S ותזמון שסתומים כפול משתנה (VVT-i Dual), לשיפור ביצועי המנוע.
המנוע מפתח 209 כ"ס ב-6,400 סל"ד ומומנט מרבי של 25.8 קג"מ, המאיצים את המכונית מ-0 ל-100 קמ"ש תוך 8.6 שניות ומעניקים לה מהירות מרבית של 230 קמ"ש.
ה- NEW GS מתאפיינת בדינמיקת נהיגה משופרת הודות למבנה המרכב החדש המעניק שיפור של 14% בקשיחות המרכב, בשילוב עם מערכות מתלים משופרות מלפנים ומאחור ותנוחת נהיגה אופטימלית. שינויים אלו הופכים את המכונית לדינמית וזריזה יותר.
ל- NEW GS מראה ספורטיבי יותר, פגוש קדמי חד בצורת "שעון חול" ומראה גוף רחב יותר באופן משמעותי מהדגם היוצא. גם תא הנוסעים עבר שינוי מקיף, העיצוב המעודכן מתאפיין בין השאר באיכות חומרים גבוהה במיוחד ובלוח מחוונים מתקדם.
על מנת להבטיח רמות נוחות והנאה גבוהות לכל יושבי המכונית, ה- NEW GS מעניקה מרווח ראש ורגליים גדולים יותר ליושבים מלפנים ומאחור, והיא זמינה עם מגוון טכנולוגיות מתקדמות ביותר, כגון הדור החדש של מערכת Remote touch (ממשק מגע לשליטה מרחוק) וצג מולטימדיה משוכלל. בנוסף, היא מצוידת במערכת מיזוג אוויר S-Flow יעילה, המזרימה אויר למושבים מאוישים בלבד, עם טכנולוגיית טיהור אוויר nano-e המנטרלת לחלוטין ריחות רעים כגון עישון וכד', ובמערכת שמע איכותית ביותר של Mark Levinson®, הכוללת עד 17 רמקולים.
ה- NEW GS נהנית משיפורים נוספים בתחום הבטיחות, הודות למערכת טרום התנגשות המתקדמת (PCS), הפועלת יחד עם מערכת ניהול משולב של דינמיקת הרכב (VDIM). בנוסף, המכונית מצוידת ב- 10 כריות אויר, יותר מכל רכב אחר בסגמנט.
ה -NEW GS תוצע בישראל ב- 3 רמות גימור:
רמת האבזור הבסיסית Luxury כוללת חלון שמש, פנסי קסנון, מערכת מולטימדיה הכוללת DVD ו- 12 רמקולים, מסך 8" נשלט בטכנולוגיית Remote touch מדור שני, מצלמת רוורס, מושבים חשמליים, תאורת LED המשולבת ביחידות התאורה הקדמיות ותאורת LED היקפית בתא הנוסעים, דיבורית טלפון Bluetooth, 10 כריות אויר, מערכת התנעה ללא מפתח, חיישן גשם, חיישני חנייה אחוריים, בקרת שיוט ו- Drive mode select עם 3 מצבי נהיגה- Eco, Normal ו-SPORT S.
רמת אבזור Premium הכוללת בנוסף דיפוני עץ, הגה בשילוב עור ועץ, וילון אחורי חשמלי, מראות צד מתקפלות ומתכהות אוטומטית וחיישני חנייה קדמיים ואחוריים מקוריים, כולל הכוונת חנייה על גבי הצג. מחיר: החל מ- 404,000 ₪.
רמת אבזור F-Sport package עם מערכת מתלי ספורט הכוללת בלמי זעזועים מתכווננים אדפטיבית המשלבת נוחות מרבית ביום יום והתנהגות ספורטיבית עפ"י דרישה, מערכת היגוי אחורי, מושבי ספורט בשילוב תמיכה צידית משופרת וכיוון חשמלי ל- 16 כיוונים, וילון אחורי חשמלי, מראות צד מתקפלות ומתכהות אוטומטית, חיישני חנייה קדמיים ואחוריים מקוריים כולל הכוונת חנייה על גבי הצג וחבילת עיצוב הכוללת – גריל קדמי בעיצוב ייחודי, דוושות ספורט מאלומיניום, הגה וידית הילוכים בעיצוב F-SPORT, חישוקי סגסוגת 18", לוחית סף דלת בעיצוב F-SPORT, סימול F-SPORT בצידי הרכב וספוילר אחורי. מחיר: 439,000